ΓΡΑΠΤΗ ΕΡΩΤΗΣΗ E-0013/01

υποβολή: Daniel Varela Suanzes-Carpegna (PPE-DE) προς την Επιτροπή

(17 Ιανουαρίου 2001)

Θέμα: Η καλλιέργεια μυδιού στην ΕΕ

Η καλλιέργεια μυδιών είναι ουσιώδους σημασίας για την παράκτια ζώνη της Γαλικίας, δεδομένου ότι δημιουργεί περίπου 11 500 θέσεις άμεσης απασχόλησης, από τις οποίες οι 8 500 είναι σταθερές, καθώς και 7 000 θέσεις έμμεσης απασχόλησης. Το γεγονός αυτό αποκτά ακόμη περισσότερη σημασία λόγω της διαπίστωσης ότι το εισόδημα που δημιουργείται από την παραγωγική δραστηριότητα κατανέμεται σε μία ευρεία κοινωνική βάση και, δεδομένου ότι η αρμοδιότητα λήψης αποφάσεων ανήκει στην ίδια εδαφική περιοχή, το εισόδημα αυτό επενδύεται εκ νέου στη ζώνη παραγωγής. Τούτο δημιουργεί ένα πολλαπλασιαστικό φαινόμενο στην τοπική οικονομία που λειτουργεί ως κοινωνικοοικονομικός σταθεροποιητής.

Στο επίπεδο τηςδατοκαλλιέργειας εν γένει, το μύδι έχει ιδιαίτερο βάρος και σημασία, δεδομένου ότι στη Γαλικία παράγονται κατ' έτος 250 με 300 εκατομμύρια κιλά μυδιών. Έτσι, η Γαλικία είναι ο δεύτερος παγκόσμιος παραγωγός μετά την Κίνα και ο πρώτος ευρωπαϊκός με περίπου το 50 % της συνολικής παραγωγής της Ευρωπαϊκής Ένωσης, διαθέτοντας ένα 35 % για νωπά προϊόντα, 41 % για την παραδοσιακή κονσερβοποιΐα και 24 % για νέες εναλλακτικές μορφές επεξεργασίας που βρίσκονται σε συνεχή αύξηση.

Το Συμβούλιο διαχείρισης της καλλιέργειας του μυδιού στη Γαλικία έχει ήδη ζητήσει την Προστατευόμενη ονομασία προέλευσης (DOP), η οποία θα αποτελέσει σημείο αναφοράς σε παγκόσμιο επίπεδο, δεδομένου ότι θα είναι η πρώτη DOP για ένα θαλάσσιο προϊόν.

Θα μπορούσε η Επιτροπή να μας πληροφορήσει εάν έχει επίγνωση της σημασίας αυτού του τομέα για τη Γαλικία και για τα μέτρα ενίσχυσης που έχει λάβει κατά τα τελευταία έτη;

Θα μπορούσε η Επιτροπή να μας ενημερώσει εάν γνωρίζει το αίτημα για DOP σε ό, τι αφορά το μύδι της Γαλικίας και ποια μέτρα σκοπεύει να λάβει για ναποστηρίξει αυτό το αίτημα;

Απάντηση του κ. Fischler εξ ονόματος της Επιτροπής

(19 Φεβρουαρίου 2001)

Η Επιτροπή έχει επίγνωση της κοινωνικο-οικονομικής σημασίας του τομέα τηςδατοκαλλιέργειας των μυδιών στην Galicia. Αυτός ο τομέας έχει επωφεληθεί, αφότου η Ισπανία προσχώρησε στην Κοινότητα, από ουσιαστικές ενισχύσεις στο πλαίσιο της κοινής αλιευτικής πολιτικής (ΚΑΠ), και ιδίως του διαρθρωτικού της σκέλους.

Θα μπορούσε να χορηγηθεί προστασία στην ονομασία Mejillones de galicia (μύδια της Galicia),πό την επιφύλαξη της τήρησης των διαδικασιών που ορίζονται στον κανονισμό (ΕΟΚ) αριθ. 2081/92 του Συμβουλίου της 14ης Ιουλίου 1992 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων(1), ο οποίος επιτρέπει να τοποθετούνται ενδείξεις προστατευόμενης

ονομασίας προέλευσης (ΠΟΠ) και προστατευόμενης γεωγραφικής ένδειξης (ΠΓΕ) επί των προϊόντων των οποίων η ποιότητα ή τα χαρακτηριστικά που οφείλονται στο γεωγραφικό περιβάλλον (στα οποία συμπεριλαμβάνονται φυσικοί και ανθρώπινοι παράγοντες), ή των οποίων η φήμη μπορεί να αποδοθεί στην γεωγραφική προέλευση. Ο κανονισμός αυτός εφαρμόζεται για όλα τα γεωργικά προϊόντα που προορίζονται για την διατροφή των ανθρώπων τα οποία απαριθμούνται στο παράρτημα Ι της συνθήκης ΕΚ άρα και για τα ψάρια, τα καρκινοειδή και τα μαλάκια.

Θεσπίζει διαδικασία κοινοτικής καταχώρησης των ονομασιών των γεωγραφικών προϊόντων, η οποία βασίζεται σε εθελούσια και συλλογική κίνηση των παραγωγών, που οφείλουν να ορίσουν τα προϊόντα τους σε μία συγγραφήποχρεώσεων. Επιβάλλει σύστημα ελέγχου και καθορίζει την κοινοτική προστασία που χορηγείται από την καταχώρηση.

Η Επιτροπή έχει πράγματι λάβει μια αίτηση καταχώρησης εκ μέρους των ισπανικών αρχών όσον αφορά την εν λόγω ονομασία ως προστατευόμενη ονομασία προέλευσης, δηλαδή σε περίπτωση που τα χαρακτηριστικά του προϊόντος πρέπει να οφείλονται ουσιαστικά και αποκλειστικά στο οριοθετημένο γεωγραφικό περιβάλλον. Η αίτηση αυτή επί του παρόντος εξετάζεται, και έχει ήδη αποτελέσει αντικείμενο αίτησης για συμπληρωματική πληροφόρηση.

Η κοινοτική κανονιστική ρύθμιση ευνοεί την ανάπτυξη των σημάτων και, κατά γενικό κανόνα, των μέτρων προώθησης της ποιότητας των προϊόντων της αλιείας. Δύναται να συμβάλει στις δαπάνες καταχώρησης των σημάτων μέσω του κανονισμού (ΕΚ) αριθ. 2792/99 του Συμβουλίου της 17ης Δεκεμβρίου 1999 για καθορισμό των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας(2) που καθορίζει, στο άρθρο 14, ότι τα κράτη μέλη δύνανται,πό τους όρους οι οποίοι διευκρινίζονται στο παράρτημα III να λαμβάνουν μέτραπέρ δράσεων, συλλογικού χαρακτήρα, προώθησης και αναζήτησης νέων δυνατοτήτων εμπορικής διάθεσης για τα προϊόντα της αλιείας και τηςδατοκαλλιέργειας, στις οποίες συμπεριλαμβάνονται μεταξύ άλλων ενέργειες συνδεδεμένες με την πιστοποίηση της ποιότητας, τη σήμανση, τον εξορθολογισμό των ονομασιών και την τυποποίηση των προϊόντων" η χρηματοδοτική συνδρομή της Κοινότητας επιβαρύνει το Χρηματοδοτικό Μέσο Προσανατολισμού της Αλιείας (ΧΜΠΑ).

(1) ΕΕ L 208 της 24.7.1992.

(2) ΕΕ L 337 της 30.12.1999.